CELEX: 32022R0268
Language: da
Date: 2022-02-23 00:00:00
Title: Kommissionens gennemførelsesforordning (EU) 2022/268 af 23. februar 2022 om ændring af gennemførelsesforordning (EU) 2016/898 for så vidt angår navnet på indehaveren af godkendelsen af et præparat af Bacillus licheniformis (ATCC 53757) og dets protease (EC 3.4.21.19) som fodertilsætningsstof og af gennemførelsesforordning (EU) 2018/982 for så vidt angår navnet på indehaveren af godkendelsen af et præparat af benzoesyre, calciumformiat og fumarsyre som fodertilsætningsstof (EØS-relevant tekst)

24.2.2022   
               
               
                  DA
               
               
                  Den Europæiske Unions Tidende
               
               
                  L 43/1
               
            
         KOMMISSIONENS GENNEMFØRELSESFORORDNING (EU) 2022/268
         af 23. februar 2022
         om ændring af gennemførelsesforordning (EU) 2016/898 for så vidt angår navnet på indehaveren af godkendelsen af et præparat af Bacillus licheniformis (ATCC 53757) og dets protease (EC 3.4.21.19) som fodertilsætningsstof og af gennemførelsesforordning (EU) 2018/982 for så vidt angår navnet på indehaveren af godkendelsen af et præparat af benzoesyre, calciumformiat og fumarsyre som fodertilsætningsstof
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
         ud fra følgende betragtninger:
         
                     (1)
                  
                  
                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af sådanne godkendelser.
                  
               
                     (2)
                  
                  
                     Ved Kommissionens gennemførelsesforordning (EU) 2016/898 (2) af 8. juni 2016 blev et præparat af Bacillus licheniformis (ATCC 53757) og dets protease (EC 3.4.21.19) godkendt som fodertilsætningsstof. Indehaveren af godkendelsen er Novus Europe S.A./N.V.
                  
               
                     (3)
                  
                  
                     Ved Kommissionens gennemførelsesforordning (EU) 2018/982 (3) af 11. juli 2018 blev et præparat af benzoesyre, calciumformiat og fumarsyre godkendt som fodertilsætningsstof.
                  
               
                     (4)
                  
                  
                     Novus Europe N.V. har i henhold til artikel 13, stk. 3, i forordning (EF) nr. 1831/2003 indgivet en ansøgning med forslag til ændring af navnet på indehaveren af godkendelsen for så vidt angår gennemførelsesforordning (EU) 2016/898 og (EU) 2018/982.
                  
               
                     (5)
                  
                  
                     Ansøgeren har gjort gældende, at selskabet har ændret navn fra Novus Europe S.A./N.V. til Novus Europe N.V. Ansøgningen var ledsaget af relevant baggrundsdokumentation.
                  
               
                     (6)
                  
                  
                     Den foreslåede ændring af godkendelsesbetingelserne er af rent administrativ art og indebærer ikke en ny vurdering af de pågældende fodertilsætningsstoffer. Den Europæiske Fødevaresikkerhedsautoritet er blevet underrettet om ansøgningen.
                  
               
                     (7)
                  
                  
                     For at give ansøgeren mulighed for at udnytte sine markedsføringsrettigheder under dens nye navn Novus Europe N.V. er det nødvendigt at ændre godkendelsesbetingelserne.
                  
               
                     (8)
                  
                  
                     Gennemførelsesforordning (EU) 2016/898 og (EU) 2018/982 bør derfor ændres.
                  
               
                     (9)
                  
                  
                     Da der ikke er sikkerhedsgrunde, som kræver øjeblikkelig anvendelse af de ændringer, som ved nærværende forordning foretages i gennemførelsesforordning (EU) 2016/898 og (EU) 2018/982, bør der indrømmes en overgangsperiode, hvori de nuværende lagre af de pågældende fodertilsætningsstoffer kan udtømmes.
                  
               
                     (10)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2016/898
            I gennemførelsesforordning (EU) 2016/898 foretages følgende ændringer:
            
                        1.
                     
                     
                        I titlen ændres »indehaver af godkendelsen Novus Europe S.A./N.V.« til »indehaver af godkendelsen Novus Europe N.V.«
                     
                  
                        2.
                     
                     
                        I bilaget, anden kolonne, »Navn på indehaveren af godkendelsen«, ændres »Novus Europe S.A./N.V.« til »Novus Europe N.V.«
                     
                  
         
            Artikel 2
            Ændring af gennemførelsesforordning (EU) 2018/982
            I gennemførelsesforordning (EU) 2018/982 foretages følgende ændringer:
            
                        1.
                     
                     
                        I titlen ændres »indehaver af godkendelsen Novus Europe N.A./S.V.« til »indehaver af godkendelsen Novus Europe N.V.«
                     
                  
                        2.
                     
                     
                        I bilaget, anden kolonne, »Navn på indehaveren af godkendelsen«, ændres »Novus Europe N.A./S.V.« til »Novus Europe N.V.«
                     
                  
         
            Artikel 3
            Overgangsforanstaltninger
            Eksisterende lagre af tilsætningsstofferne, som er i overensstemmelse med de bestemmelser, der var gældende før denne forordnings ikrafttrædelse, kan fortsat markedsføres og anvendes, indtil de er udtømt.
         
         
            Artikel 4
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. februar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 268 af 18.10.2003, s. 29.
         
            (2)  Kommissionens gennemførelsesforordning (EU) 2016/898 af 8. juni 2016 om godkendelse af et præparat af Bacillus licheniformis (ATCC 53757) og dets protease (EC 3.4.21.19) som tilsætningsstof til foder til slagtekyllinger, hønniker og mindre udbredte fjerkræarter bestemt til slagtning og opdrættet til æglægning samt prydfugle (indehaver af godkendelsen er Novus Europa S.A./N.V.) (EUT L 152 af 9.6.2016, s. 11).
         
            (3)  Kommissionens gennemførelsesforordning (EU) 2018/982 af 11. juli 2018 vedrørende godkendelse i tilsætningsstofkategorien »zootekniske tilsætningsstoffer« af et præparat af benzoesyre, calciumformiat og fumarsyre som tilsætningsstof til foder til slagtekyllinger og hønniker (indehaver af godkendelsen er Novus Europe N.A./S.V.) (EUT L 176 af 12.7.2018, s. 13).